香蕉

香蕉，簡稱蕉，粵東同閩臺地區嘅客家佬同村著啲人成日叫佢做弓蕉，喺古代叫長腰黃菓；喺英美澳加地區叫做，係芭蕉科芭蕉屬嘅長年生常綠草本植物。原產東南亞嘅馬來西亞、南亞嘅印度同中國嘅華南地區。而家已經有130幾個國家種來食，係其他生果無得比嘅。呢種植物既係人類繼稻米、麥同粟米之後嘅第四大食糧；又係同荔枝、菠蘿同橙一齊，話成係嶺南四大名果；同時佢係世界上比較古老兼出名嘅一種生果。

形態
呢樖嘢既冇主根，又冇莖，甚至連佢嘅果入面都冇核，佢生到咁大樖係因為以下幾個理由：
佢有地下莖抽生出嘅不定根。
有成埐壓得好實嘅大葉，好似啲瓦噉壓得好實，結果搞出個「假幹」嚟做支持同輸導嘅作用。
佢一般係用吸芽同地下波莖嚟種。

佢嘅花係完全花，一般排喺複穗狀花序嗰度，雖然花嘅軸基嗰度結咗果，但先端嗰度重喺度猛咁開花。而佢嘅果方面，一般係6－12抽，每抽有5－20條。而一大串夾埋，一共有230－240條香蕉。重量一般去到40－50kg咁重。

雖然呢種植物有「植物三無」嘅嘢，但佢夠大，所以人人都叫佢做樹。

用途
香蕉除咗俾人種來當生果食之外，亦可以用嚟做藥、蔬菜同紡織品。

藥用價值

香蕉嘅藥用價值方面，民間有時用嚟燉冰糖嚟醫久咳；或者整成酒嚟做食療。有近代醫學話用香蕉可以醫高血壓、便秘、疴尿唔順同熱氣、胃潰瘍呢啲病。而佢嘅葉可以醫乙腦，白帶，胎氣、癤癰腫毒、丹毒同中耳炎呢啲病。

成份
從香蕉嘅成分嚟睇，佢簡直係生果王國一流。而家已經有130幾個國家種來食，係其他生果無得比嘅。因為佢有超過90%嘅干物質含量響度，而蛋白質霸咗4.4%，而維他命A係蘋果嘅4倍。維生素B2係蘋果、柑橘嘅2倍。煙酸係蘋果、柑橘嘅7倍。

品種 

香蕉有好多個品種，而且有好多變異種出嚟。喺全世界範圍入面，有50幾個品種嘅蕉，同時重有300幾個栽培嘅品種。按佢嘅用途嚟講，佢分成三大類：

觀景類
仙人蕉
美人蕉
紅皮蕉
紅花蕉
南投芭蕉
琉球芭蕉

蔬果類
大米七香蕉
香芽蕉
北蕉
粉蕉
樹蕉
蜜蕉
寶島蕉
蘋果蕉
甘蕉

纖維類
臺蕉一號
臺蕉二號
臺蕉三號
玫瑰蕉
旦蕉
麻蕉
呂宋蕉

文化

廣東兒歌
喺廣東粵語區，未到21世紀之前，嗰時啲細路興唱首叫「香蕉船」嘅歌。雖然香蕉船喺而家嚟講已經得好少細路知，但係而家已經發展到做雪糕名、機動遊戲同埋電視節目。

Unicode擴充文字
喺Unicode嘅字表當中嘅擴展A區入邊，已經收錄咗一個同香蕉有關嘅繪字。喺1F34C位就可以搵到呢個字。

相

植株

用途

蕉皮

有關嘅書
 中国少年儿童百科全书 第409－410页 浙江教育出版社　　ISBN 7-5338-1946-2/G·1942

植株介紹
 香蕉 中国植物志
 香蕉――智慧之果 国家体育总局
 香蕉 Y2K健康食物
 HKtree-甘蕉
 香蕉 Xiangjiao 藥用植物圖像資料庫 (香港浸會大學中醫藥學院)

藥用
 香蕉 中医药网
 香蕉 39健康网
 香蕉 三九养生堂

品種
 香蕉品種 2015臺灣學校網界博覽會
 香蕉品種 台南府城

類:芭蕉屬
四季常綠植物
草本植物
生果
類:藥用植物
類:紡織纖維植物
類:三無植物